CELEX: 22021A1222(01)
Language: sl
Date: 2021-12-22 00:00:00
Title: Spremembe Carinske konvencije o mednarodnem prevozu blaga na podlagi zvezkov TIR (Konvencija TIR, 1975) V skladu s sporočilom depozitarju ZN CN.370.2021.TREATIES-XI.A.16 začnejo 4. februarja 2022 za vse pogodbenice veljati naslednje spremembe Konvencije TIR

22.12.2021   
            
            
               SL
            
            
               Uradni list Evropske unije
            
            
               L 459/1
            
         
      Spremembe Carinske konvencije o mednarodnem prevozu blaga na podlagi zvezkov TIR (Konvencija TIR, 1975)
      
         
            V skladu s sporočilom depozitarju ZN CN.370.2021.TREATIES-XI.A.16 začnejo 4. februarja 2022 za vse pogodbenice veljati naslednje spremembe Konvencije TIR
         
      
      Člen 6, odstavek 1:
      Besedi „vsaka pogodbenica“se nadomestita s„carinski organ ali drugi pristojni organ pogodbenice“.
      Člen 20, vrstica 1:
      Obstoječe besedilo se nadomesti z naslednjim besedilom „za prevoz blaga po ozemlju pogodbenice ali več pogodbenic, ki tvorijo carinsko ali ekonomsko unijo,“.
      Priloga 6, pojasnjevalna opomba k členu 6, odstavek 2:
      Besedilo „neke države odobrijo“se nadomesti s„pogodbenice pooblastijo“.
      Priloga 6, pojasnjevalna opomba k členu 8, odstavek 3, konec prvega odstavka:
      Besedilo „200 000 ameriških dolarjev“se nadomesti z besedilom „400 000 eurov“.
      Priloga 6, pojasnjevalne opombe k členu 45:
      
         Doda se nova pojasnjevalna opomba 0.45-1 k členu 45, ki se glasi:
      
                  „0.45-1
               
               
                  Pravna določba o objavi seznama carinskih uradov odhoda, prehodnih carinskih uradov in namembnih carinskih uradov, odobrenih za opravljanje operacij TIR, se šteje za izpolnjeno tudi z ustrezno uporabo elektronskih aplikacij, ki jih je v ta namen razvil sekretariat TIR pod nadzorom izvršilnega odbora TIR.“.
               
            Obstoječa pojasnjevalna opomba 0.45-1 se preštevilči v 0.45-2.
      Priloga 9, del I, odstavek 1:
      Besedilo „pogodbenice lahko pooblastile“se nadomesti z besedilom „carinski organi ali drugi pristojni organi pogodbenic lahko pooblastili“.
      Člen 38, odstavek 2, prva vrstica:
      Besedilo „v enem tednu“se nadomesti z besedo „nemudoma“.
      Priloga 6, pojasnjevalna opomba k členu 38, odstavek 2, tretja vrstica:
      Besedilo „se šteje za izpolnjeno“se nadomesti z besedilom „je izpolnjena“.
      Priloga 6, pojasnjevalna opomba k Prilogi 9, del II, odstavek 4:
      Besedilo „Pravne zahteve za predložitev podatkov, kot so določene v odstavku 4, se štejejo za izpolnjene“se nadomesti z besedilom „Podatki, kot so določeni v odstavku 4, se pošljejo“.
      Priloga 9, del II, odstavek 4, prva vrstica:
      Besedilo „v enem tednu od datuma“se nadomesti z besedilom „nemudoma po datumu“.
      Priloga 9, del II, odstavek 4, konec odstavka:
      Besedilo v skladu s priloženim vzorcem obrazca za pooblastilo se na koncu odstavka nadomesti z naslednjim besedilom: „, vključno:
      
                  (a)
               
               
                  z individualno in enotno identifikacijsko številko, ki jo osebi dodeli garantno združenje v sodelovanju z mednarodno organizacijo, v katero je včlanjeno, v skladu z usklajenim formatom, ki ga določi upravni odbor;
               
            
                  (b)
               
               
                  z imenom (imeni) in naslovom (naslovi) osebe (oseb) ali podjetja; za poslovna združenja tudi imeni pristojnih vodij;
               
            
                  (c)
               
               
                  s kontaktno osebo z vsemi kontaktnimi podatki; in
               
            
                  (d)
               
               
                  z registrsko številko in številko dovoljenja podjetja za opravljanje mednarodnega prevoza ali drugimi podatki (če so na voljo).“.
               
            Priloga 9, del II, odstavek 5:
      Obstoječe besedilo se nadomesti z naslednjim besedilom „Združenja pošljejo vsako spremembo zahtevanih podatkov o pooblaščenih osebah pristojnim organom in izvršilnemu odboru TIR takoj, ko so z njo seznanjena.“.
      Priloga 9, del II, Vzorec obrazca za pooblastilo:
      Vzorec obrazca za pooblastilo, priložen k Prilogi 9, del II, in spremno besedilo se črtata.